Rast výrobných cien v Nemecku sa v júni opäť spomalil. V medziročnom porovnaní sa zvýšili len o 0,1 %, čo predstavuje najslabší nárast od decembra 2020, teda za dva a pol roka, oznámil vo štvrtok nemecký štatistický úrad. TASR o tom informuje na základe správy agentúry DPA.
"Silný rast cien spotrebných tovarov a tovarov dlhodobej spotreby v júni kontrastoval s výrazným poklesom cien medziproduktov a energií, uviedol štatistický úrad. Potraviny v medziročnom porovnaní zdraželi o 11,1 %. Výrazne vyššie boli aj ceny tovarov dlhodobej spotreby, ako je nábytok a kapitálové tovary, napríklad stroje. Medziprodukty ako kovy a drevo naopak zlacneli. Ceny energií klesli o 5 %," píše TASR na portáli Teraz.sk podľa informácií agentúry DPA.